VisualEditor/Portal/he

ברוכים הבאים לפורטל של העורך החזותי, דרך חדשה לעריכת ויקיפדיה שמפתחת קרן ויקימדיה. עד כה עריכת ויקיפדיה, אפילו לשם תיקון קטן בערך, דרשה ללמוד תחביר ויקי, שפת תגים מורכבת למדי. ב־2001 הדבר התקבל על הדעת; ב־2013 זה מרחיק עורכים פוטנציאליים. העורך החזותי מאפשר לאנשים לערוך מבלי ללמוד את תחביר ויקי, ואנו מקווים שהוא יעודד אנשים נוספים לתרום לוויקיפדיה ולמיזמים אחרים של הקרן.

לוח הזמנים המלא להשקת העורך החזותי מופיע בהמשך הדף. אנו מצפים שעד סיומו של חודש יולי 2013 יהיה העורך זמין לרובם ככולם של משתמשי המיזמים של ויקיפדיה.

אודות העורך החזותי
העורך החזותי הוא דרך "חזותית" לעריכת ויקיפדיה – מערכת חדשה שתאפשר לאנשים לתרום מבלי לאלץ אותם ללמוד תחביר ויקי. הוא היה זמין בגרסת אלפא בוויקיפדיה האנגלית החל מדצמבר 2012, והחל מאפריל 2013 גם ב־16 שפות נוספות. מחודש יוני הוא זמין כמעט בכל השפות האחרות. כמפורט בלוח הזמנים להלן, אנו מצפים להפוך אותו לזמין בכל השפות עד סוף אוגוסט, תחילה באתר של ויקיפדיה האנגלית, ב־1 ביולי.

למעוניינים להשתמש בעורך החזותי יש לנו מדריך, כמו גם רשימה של קיצורי מקלדת נפוצים. אם אתם מעוניינים לעזור בפיתוח העורך, יש המון משימות שתוכלו לעשות. אנו נפרסם באופן סדיר עדכונים, שתוכלו לקבל ישירות לדף השיחה שלכם באמצעות הרשמה לרשימת התפוצה שלנו.



כיום יש לעורך החזותי מספר באגים; זה בלתי נמנע. אם אתם נתקלים בבעיה אנא אל תהססו לדווח עליה בדף המשוב. קיימים מספר תחומים שבהם אנו עדיין צריכים לבנות פונקציות חדשות לחלוטין. בין המגבלות הנוכחיות ניתן למנות:


 * טעינה איטית: טעינת העורך יכולה לקחת זמן רב יחסית בערכים ארוכים או מורכבים. בעתיד תהיה התכנה מהירה בהרבה.
 * תצוגה משונה: אנו נאבקים כרגע ביצירת קוד HTML שיציג את מה שאתם רגילים לראות, כך שעיצוב הדף וכיו״ב עלולים להראות מעט (או אפילו מאוד) מוזרים. אנו מגדילים את הזמן שאנו משקיעים בכך, אולם עד כה התמקדנו בווידוא שהעורך לא משנה את קוד הוויקי באופן בלתי צפוי.
 * עריכה לא מלאה: ניתן לערוך כמה אלמנטים של פורמטים "מורכבים", למשל תבניות, אך לא תמיד אפשר לערוך את המבנה עצמו או להוסיף רשומות נוספות, כגון טבלאות. הוספת אפשרויות לתחום זה היא אחת מהעדיפויות הגבוהות שלנו.
 * תמיכה מוגבלת בדפדפנים: כרגע העורך החזותי עובד רק בגרסאות העדכניות ביותר של הדפדפנים פיירפוקס, גוגל כרום וספארי. הוא לא פועל בגרסאות ישנות מאוד של הדפדפנים הללו, וגם לא בדפדפן אופרה, אם כי יש לנו מתנדב שעובד על כך. העורך אינו עובד באינטרנט אקספלורר, אולם אנו מתכוונים לתמוך בגרסאות החדשות ביותר שלו עד למועד השקת העורך החזותי לקהלים גדולים יותר.
 * מאמרים ועמודי שיחה בלבד: העורך החזותי יופעל אך ורק במאמרים ובמרחבי המשתמשים (כדי שתוכלו לערוך שינויים בארגז החול שלכם). עם הזמן נבנה כלים לעריכה הייחודית לשאר הדפים, אך אנו מתמקדים במאמרים.

בגלל מגבלות אלה ובגלל באגים אנו ממליצים למשתמשים ללחוץ על "" בטרם שמירת העמוד, ולדווח על כל תקלה.

איך לעזור
על מנת להפוך את העורך החזותי לטוב ככל האפשר, יש הרבה דברים בהם אנו זקוקים לעזרה. כמובן, תחום מרכזי שכזה הוא שימוש בתכנה, מציאת באגים ודיווח עליהם, אך יש משימות רבות אחרות. ביניהן:


 * עדכון דפי עזרה: לכל המיזמים שלנו יש דפי עזרה שנועדו להקל על משתמשים חדשים לתרום. למרבה הצער הם עדיין מדברים על עריכה בשיטת תחביר ויקי, וכשיושק העורך החזותי הם לא יהיו עדכניים. יהיה זה מאוד מועיל אם אנשים יעזרו לעדכן אותם, בהתבסס על המדריך שלנו לעורך החזותי.
 * הוספת TemplateData לתבניות: העורך החזותי מסוגל לערוך תבניות בנוחות, כמתואר בפירוט בדפי העזרה. כפי שתראו אם תשתמשו בו בוויקיפדיה, לחלק מהתבניות יש פרמטרים עם שמות ברורים ותיאורים נהירים שהופכים אותן לקלות לשימוש. לאחרות אין, כיוון שדפי התבניות זקוקים לתוכן שנקרא "TemplateData" לפני שתכונה זו יכולה לעבוד. אם אתם מעוניינים להוסיף TemplateData, יש לנו מדריך על כך, יחד עם רשימה של התבניות החשובות ביותר שזקוקות לו.
 * עזרה למשמשים חדשים: אם השקת העורך תהא מוצלחת יהיו לנו הרבה יותר משתמשים חדשים מבדרך כלל, ואף־על־פי שעריכה תהיה קלה יותר, הבנת כללי קהילת ויקיפדיה (כמו הפתרון המקובל למלחמות עריכה) עדיין עלולה להיות מבלבלת. אנא נסו להקציב מעט זמן בדלפק הייעוץ או בפורטל המשתמשים החדשים על מנת לעזור להם להתאקלם לוויקיפדיה.